Așa cum am menționat anterior, unul dintre atuurile noastre este transparența. Astfel, încă de la prima întâlnire, clientul va cunoaște cuantumul onorariului, care va fi stabilit în funcție de complexitatea dosarului (numărul părților, acuzația, volumul dosarului, numărul ședințelor, etc.) Conform statutului profesiei de avocat, onorariile pot fi orare, fixe (forfetare), onorarii de succes (în cadrul procesului penal numai pe latura civilă) sau toate cele 3 combinate. În funcție de serviciul solicitate de către client, putem stabili onorariu fix pentru o anumită fază procesuală (ex. urmărirea penală, camera preliminară, judecata în primă instanță, judecata în calea de atac, etc.) sau pentru asistarea/reprezentarea la efectuarea unor acte procesuale (ex. audierea în calitate de suspect / inculpat / persoană vătămată / martor, la efectuarea unei percheziții domiciliare, etc.).